**BILJEŠKE UZ FINANCIJSKI IZVJEŠTAJ POSLOVANJA ZA RAZDOBLJE**

**1.SIJEČANJ-31.PROSINAC 2020.**

Ukupni prihod Zavoda za javno zdravstvo Karlovačke županije za navedeno razdoblje iznosi **17.663.329,00** kn.

Ugovorom sa Hrvatskim zavodom za zdravstveno osiguranje(nastavno: HZZO) ostvareno je **9.527.920,00** kn. Ugovor se odnosi na provođenje specijalističko- dijagnostičke zdravstvene zaštite, provođenje primarne zdravstvene zaštite, odnosno higijensko-epidemiološke zdravstvene zaštite ,preventivno-odgojne mjere za zdravstvenu zaštitu školske djece i studenata, djelatnost javnog zdravstva te zdravstvenu zaštitu mentalnog zdravlja ,prevencije i izvanbolničkog liječenja ovisnosti, a ugovorom je obuhvaćen i CEZIH (centralni zdravstveni informatički sustav).

Ugovorom sa HZZO-om ostvaruje se i prihod od dopunskog zdravstvenog osiguranja koji iznosi **425.346,00** kn.

Prihodi od ostalih korisnika iznose **6.505.186,00** kn, a odnose se na obavljanje zdravstvenih usluga pravnim i fizičkim osobama odnosno gospodarskim subjektima na tržištu. Proračunski prihodi iznose **980.847,00** kn, a odnose se na financiranje rashoda poslovanja(**480.947,00)** i financiranje rashoda za nabavu nefinancijske imovine(**500.000,00)**. Ostali i izvanredni prihodi iznose **26.030,00** kn, a odnose se na prihode od kamata po ovršnim postupcima, prihode od stanova i uplate HZZ-a za pripravnike. Primici od financijske imovine iznose **198.000,00** kn.

Ukupni rashodi i izdaci iznose **17.826.602,00** kn. Najveći dio odnosi se na rashode

za zaposlene – **10.643.987,00** kn. Unutar spomenutih rashoda je i isplaćena otpremnina u iznosu **100.000,00** kn. U odnosu na isto razdoblje prošle godine porasle su bruto plaće koje iznose **8.351.169,00** kn, a time i doprinosi na plaće – **1.352.053,00** kn. Materijalni izdaci iznose **5.824.883,00** kn, uključivo i dio pokriven decentraliziranim sredstvima.

Izdaci za kapitalna ulaganja iznose **823.999,00** kn, a ostali i izvanredni izdaci iznose **318.204,00** kn.

Vidljiv porast prihoda i rashoda uzrokovan je izvršenim uslugama vezanim uz testiranja na COVID-19.

Na kraju poslovne godine ostvaren je manjak prihoda u odnosu na izdatke u iznosu **163.273,00** kn ,a koji će se pokriti viškovima iz proteklih razdoblja. Posebno je važno napomenuti da HZZO nije bio u mogućnosti ispuniti svoje ugovorne obveze te je ostao dužan prema Zavodu cca **7.000.000,00** kn za izvršene usluge u 2020. ,a koje će biti isplaćene u ratama u 2021., te je iz navedenog vidljivo da ostvareni manjak ne odražava realnu sliku poslovanja Zavoda u 2020. godini.

  **RAVNATELJ:**

 **Branko Zoretić, mag.oec.**